Jeg er blevet lidt bidt af at strikke pulsvarmere. Det er et dejligt håndarbejde at sidde med foran TV-en. Garnet er alpakka, som er både behageligt og varmt at have på. Det er egentlig helt utrolig, hvordan sådan et par kan give varme til hele kroppen, på en kold dag. Nå- så vældig koldt er det heldigvis ikke endnu, faktisk meget mildt, men overskyet, gråt og diset, så man fristes mest til at hygge indendøre med levende lys. en kop kaffe of strikketøjet.